《送庄得全编修予告还湘川》
明代·区大相

春风黄鸟期，春日复多思。况当千里别，更作几重悲。

绿蘋通远意，白芷动芳词。离恨樽前在，纷纷看柳丝。

作者简介：广东高明人，字用儒，号海目。区益子。善为文，下笔千言立就。万历十七年进士。初选庶吉士，累迁赞善、中允。掌制诰。居翰院十五年，与赵志皋、张位、沈一贯等有旧。赵等先后当国，大相皆引避不轻谒。后调南太仆寺丞，以疾归，卒。工诗词，皆严于格律，为明代岭南大家。有《太史集》、《图南集》、《濠上集》。